**Časová verzia predpisu účinná od 01.09.2024 do 31.12.2024**

**Obsah zobrazeného právneho predpisu má informatívny charakter, právne záväzný obsah sa nachádza v** [**pdf verzii**](https://www.slov-lex.sk/static/pdf/2022/435/ZZ_2022_435_20240901.pdf) **právneho predpisu.**

435

**NARIADENIE VLÁDY**

**Slovenskej republiky**

z 30. novembra 2022,

**ktorým sa ustanovujú požiadavky na udržiavanie poľnohospodárskej plochy, aktívneho poľnohospodára a kondicionality**

Vláda Slovenskej republiky podľa [§ 2 ods. 1 písm. k) zákona č. 19/2002 Z. z.](https://www.slov-lex.sk/pravne-predpisy/SK/ZZ/2002/19/#paragraf-2.odsek-1.pismeno-k), ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

**§ 1**

**Predmet úpravy**

Týmto nariadením vlády sa ustanovujú požiadavky na udržiavanie poľnohospodárskej plochy, požiadavky, ktoré musí spĺňať aktívny poľnohospodár, a spoločné požiadavky kondicionality.

**§ 2**

**Vymedzenie pojmov**

Na účely tohto nariadenia vlády sa rozumie

a) poľnohospodárskou činnosťou

1. výroba poľnohospodárskych výrobkov[1)](#poznamky.poznamka-1) okrem produktov rybolovu,[2)](#poznamky.poznamka-2) ktorá zahŕňa chov zvierat alebo pestovanie plodín vrátane pestovania bavlny a rýchlorastúcich drevín a paludikultúry, alebo

2. udržiavanie poľnohospodárskej plochy v stave, v ktorom je vhodná na pastvu alebo pestovanie bez prípravných činností presahujúcich použitie bežných poľnohospodárskych postupov a strojov podľa [§ 3 ods. 2 až 5](#paragraf-3.odsek-2),

b) pestovaním rýchlorastúcich drevín pestovanie drevín, ktorých zoznam a maximálny cyklus zberu je uvedený v [prílohe č. 1](#prilohy.priloha-priloha_c_1_k_nariadeniu_vlady_c_435_2022_z_z.oznacenie), pri ktorom sa dodržiava minimálne určený počet 1 600 ks na hektár,

c) poľnohospodárskou plochou plocha, ktorá zahŕňa ornú pôdu, plochu s trvalými plodinami alebo trvalý trávny porast vrátane agrolesníckeho systému,

d) ornou pôdou plocha obrábaná na účel pestovania plodín vrátane plochy nevyhnutne potrebnej na obhospodarovanie pestovaných plodín, ak sú pestované plodiny priamo spojené s pôdou, alebo plocha vhodná na pestovanie plodín, ktorá prechodne nie je využívaná na pestovanie plodín a ktorá bola v bezprostredne predchádzajúcom období najmenej jeden rok vedená v evidencii[3)](#poznamky.poznamka-3) dielov pôdnych blokov[4)](#poznamky.poznamka-4) (ďalej len „pôda ležiaca úhorom“), vrátane pôdy v skleníkoch a pôdy pod inými trvalými alebo mobilnými krytmi, a počas trvania záväzku[5)](#poznamky.poznamka-5) sa ornou pôdou rozumie aj plocha na účel pestovania plodín alebo porast na pôde ležiacej úhorom, ktorá je vyňatá z produkcie podľa osobitných predpisov,[6)](#poznamky.poznamka-6)

e) plochou s trvalými plodinami plocha s plodinami pestovanými bez osevného postupu, ktoré sú priamo koreňmi spojené s pôdou a ktoré sú pestované na pôde najmenej 5 rokov a opakovane produkujú úrodu, vrátane škôlok, pôdy v skleníkoch a pôdy pod inými trvalými alebo mobilnými krytmi; trvalý trávny porast sa nepovažuje za plochu s trvalými plodinami,

f) trvalým trávnym porastom plocha tráv alebo iných bylinných krmovín, ktoré vyrástli prirodzene alebo boli vypestované, a na ktorej sa najmenej 5 rokov nestriedali plodiny alebo nevykonávala orba,

g) agrolesníckym systémom

1. orná pôda s drevinami zahrnutými do zoznamu podľa osobitného predpisu[6a)](#poznamky.poznamka-6a) vo forme stromoradia s najmenšou vzdialenosťou radov drevín 12 metrov a s najmenšou vzdialenosťou medzi drevinami 3 metre, na ktorej sa nepestujú rýchlorastúce dreviny, ak poľnohospodársku činnosť možno vykonávať rovnako ako na pozemkoch bez drevín, a počet drevín, z ktorých sa nezberajú plody, je 80 až 120 drevín na hektár,

2. plocha s trvalými plodinami, ak počet lesných drevín zahrnutých do zoznamu podľa osobitného predpisu,[6a)](#poznamky.poznamka-6a) z ktorých sa nezberajú plody a nevykonáva ošetrovanie výsadby, je 80 až 120 drevín na hektár; pestovanie rýchlorastúcich drevín nemožno kombinovať s pestovaním drevín, ktoré opakovane poskytujú plody,

3. trvalý trávny porast udržiavaný spásaním hospodárskymi zvieratami evidovanými v centrálnom registri hospodárskych zvierat[7)](#poznamky.poznamka-7) s priemerným zaťažením v období od 1. júna do 30. septembra najmenej 0,3 dobytčej jednotky[8)](#poznamky.poznamka-8) na hektár, ak trávy a iné bylinné krmoviny tvoria väčšinu rastlín a počet drevín, z ktorých sa nezberajú plody, je 80 až 120 drevín na hektár, s drevinami zahrnutými do zoznamu podľa osobitného predpisu[6a)](#poznamky.poznamka-6a) alebo s rýchlorastúcimi drevinami vo forme

3a. stromoradia s najmenšou vzdialenosťou radov drevín 12 metrov a najmenšou vzdialenosťou medzi drevinami 3 metre,

3b. roztrúsených drevín s najmenšou vzdialenosťou medzi drevinami 8 metrov alebo

3c. skupín drevín, ktoré nepresiahnu 400 m2 úhrnnej plochy na hektár, pričom na každom započítanom hektári môže byť len jedna skupina drevín; dreviny v skupine drevín sa nezapočítajú do celkového počtu drevín,

h) trávou alebo inou bylinnou krmovinou všetky bylinné rastliny, ktoré rastú na prirodzených pasienkoch alebo sú zahrnuté v zmesiach osiva pre pasienky alebo lúky, bez ohľadu na to, či sú využívané na spásanie,

i) plodinou

1. kultúra niektorého z rôznych druhov definovaných v botanickej klasifikácii jednoročných plodín alebo viacročných plodín,

2. porast na pôde ležiacej úhorom,

3. trávy alebo iné bylinné krmoviny,

j) húževnatou burinou rozpínavá rastlina, ktorá vytláča pestované plodiny, nie je vhodná na spásanie zvieratami a znižuje využiteľnosť poľnohospodárskej plochy.

**§ 3**

**Udržiavanie poľnohospodárskej plochy**

(1) Poľnohospodár[9)](#poznamky.poznamka-9) plní požiadavky na udržiavanie poľnohospodárskej plochy v stave, v ktorom je vhodná na pasenie a pestovanie bez prípravných činností presahujúcich použitie bežných poľnohospodárskych postupov a strojov podľa odsekov 2 až 5. Požiadavky na udržiavanie poľnohospodárskej plochy podľa odsekov 2 až 5 sa nevzťahujú na poľnohospodársku plochu, na ktorej je určený spôsob obhospodarovania podľa osobitného predpisu.[10)](#poznamky.poznamka-10)

(2) Ak ide o ornú pôdu, poľnohospodár udržiava poľnohospodársku plochu najmä obhospodarovaním v súlade s agrotechnickou praxou a s výrobným zameraním poľnohospodára, zabránením rozširovaniu náletov drevín a odstraňovaním inváznych druhov rastlín[10a)](#poznamky.poznamka-10a) a húževnatých burín.

(3) Ak ide o porast na pôde ležiacej úhorom, poľnohospodár udržiava poľnohospodársku plochu najmä zabránením rozširovaniu náletov drevín a odstraňovaním inváznych druhov rastlín a húževnatých burín.

(4) Ak ide o plochu s trvalými plodinami, poľnohospodár udržiava poľnohospodársku plochu najmä ošetrovaním výsadby a medziradia v súlade s agrotechnickou praxou a výrobným zameraním poľnohospodára. V prípade radov výsadby sa udržiavaním rozumie aj ošetrovanie radov výsadby vhodnou agrotechnickou operáciou v čase vhodnom na ošetrovanie a ochrana proti chorobám a škodcom.

(5) Ak ide o trvalý trávny porast, poľnohospodár udržiava poľnohospodársku plochu kosením alebo spásaním a prvú agrotechnickú operáciu vykoná do 31. augusta s výnimkou prípadov, ak sú určené odlišné spôsoby a termíny údržby podľa osobitných predpisov.[[1]](#footnote-1)0b) Ak vzhľadom na nepriaznivé klimatické podmienky nemožno prvú agrotechnickú operáciu vykonať v určených termínoch, túto skutočnosť poľnohospodár oznámi Pôdohospodárskej platobnej agentúre v termíne určenom podľa prvej vety a prvú agrotechnickú operáciu vykoná bezodkladne po tom, čo pominuli dôvody, pre ktoré nemohol vykonať prvú agrotechnickú operáciu v určenom termíne. Doplnkovo k udržiavaniu plochy kosením alebo spásaním podľa prvej vety možno vykonať aj mulčovanie; mulčovanie predstavuje také udržiavanie poľnohospodárskej plochy, pri ktorom každý pozemok musí byť obhospodarovaný kosením alebo spásaním ako hlavnou agrotechnickou operáciou a vykonáva sa iba ako vedľajšia činnosť po vykonaní alebo pred vykonaním hlavnej agrotechnickej operácie. V prípade pasenia musia byť na poľnohospodárskej ploche odstránené nespasené časti10c) alebo nedopasky10c); to neplatí, ak ponechanie nespasených častí alebo nedopaskov vyplýva zo schválenej dokumentácie ochrany prírody[11)](#poznamky.poznamka-11) alebo rozhodnutia štátneho orgánu ochrany prírody a krajiny. Poľnohospodár do 14 dní po kosení odstráni pokosenú hmotu.

**§ 4**

**Aktívny poľnohospodár**

(1) Za aktívneho poľnohospodára[12)](#poznamky.poznamka-12) sa považuje osoba, ktorá spĺňa požiadavky podľa odseku 2, odseku 5, odseku 6 alebo odseku 8.

(2) Fyzická osoba sa považuje za aktívneho poľnohospodára, ak

a) celková suma priamych platieb za predchádzajúci kalendárny rok, ktorých je prijímateľom, je najmenej 5 % z celkových príjmov, ktoré získala z nepoľnohospodárskej činnosti v predchádzajúcom kalendárnom roku; do príjmu z nepoľnohospodárskej činnosti v predchádzajúcom kalendárnom roku sa nezapočítava príjem z lesníckej činnosti[12a)](#poznamky.poznamka-12a) a príjem súvisiaci s činnosťou na ochranu prírody a krajiny,[12b)](#poznamky.poznamka-12b) alebo

b) jej celkové príjmy z poľnohospodárskej činnosti v predchádzajúcom kalendárnom roku predstavujú najmenej jednu tretinu z jej celkových príjmov získaných v predchádzajúcom kalendárnom roku.

(3) Ak fyzickej osobe podľa odseku 2 písm. a) nebolo vydané právoplatné rozhodnutie o priamych platbách za predchádzajúci kalendárny rok do podania žiadosti o priame platby v roku podania žiadosti o podporu alebo táto osoba v predchádzajúcom kalendárnom roku nepodala žiadosť o priame platby, celkovou sumou priamych platieb je súčin počtu hektárov alebo zvierat, na ktoré možno poskytnúť podporu, nahlásených poľnohospodárom v roku podania žiadosti o podporu a príslušnej sadzby priamej platby za predchádzajúci kalendárny rok.

(4) Príjmom z poľnohospodárskej činnosti podľa odseku 2 písm. b) je príjem pred zdanením, ktorý fyzická osoba získala zo svojej poľnohospodárskej činnosti, a prijatá podpora; príjmom z poľnohospodárskej činnosti je aj príjem zo spracovania poľnohospodárskych výrobkov, ak spracované poľnohospodárske výrobky neprechádzajú do vlastníctva spracovateľa a ak výsledkom tohto spracovania je iný poľnohospodársky výrobok. Ostatné príjmy zo spracovania poľnohospodárskych výrobkov sa považujú za príjem z nepoľnohospodárskych činností pred zdanením.

(5) Fyzická osoba – podnikateľ alebo právnická osoba sa považuje za aktívneho poľnohospodára, ak

a) jej predmetom podnikania alebo predmetom činnosti, ktorý je zapísaný v zákonom ustanovenej evidencii je len poľnohospodárska činnosť alebo poľnohospodárska činnosť a ďalšie činnosti súvisiace s poľnohospodárskou činnosťou a prevádzkovaním podniku,12ba) alebo

b) spĺňa podmienky podľa odseku 2 alebo odseku 3.

(6) Za aktívneho poľnohospodára sa považuje aj osoba, ktorá nespĺňa požiadavky podľa odseku 2 alebo odseku 5, ak

a) celková suma priamych platieb za predchádzajúci kalendárny rok, ktorých je prijímateľom, nepresiahla sumu 5 000 eur,

b) v predchádzajúcom kalendárnom roku od 1. júna do 30. septembra dosiahla priemerné zaťaženie 0,25 dobytčej jednotky na hektár poľnohospodárskej plochy podniku,

c) za predchádzajúci kalendárny rok je prijímateľom iba viazaných priamych platieb na živočíšnu výrobu,[12c)](#poznamky.poznamka-12c)

d) za predchádzajúci kalendárny rok je prijímateľom viazaných priamych platieb na plochu,[12d)](#poznamky.poznamka-12d) a to na výmeru najmenej 10 % z celkovej výmery poľnohospodárskej plochy podniku, alebo

e) hodnota jej vlastnej produkcie rastlinnej výroby za predchádzajúci kalendárny rok je najmenej vo výške priamych platieb, ktorých je za predchádzajúci kalendárny rok prijímateľom.

(7) Ak osobe podľa odseku 6 písm. a) nebolo vydané právoplatné rozhodnutie o priamych platbách za predchádzajúci kalendárny rok do podania žiadosti o priame platby v roku podania žiadosti o podporu alebo táto osoba v predchádzajúcom kalendárnom roku nepodala žiadosť o priame platby, celkovou výškou priamych platieb je súčin počtu hektárov alebo zvierat, na ktoré možno poskytnúť podporu, nahlásených poľnohospodárom v roku podania žiadosti o podporu a príslušnej sadzby priamej platby za predchádzajúci kalendárny rok.

(8) Za aktívneho poľnohospodára sa považuje aj stredná odborná škola s poľnohospodárskym zameraním[12e)](#poznamky.poznamka-12e), alebo právnická osoba uskutočňujúca výskum a vývoj v oblasti vedy a techniky podľa osobitného predpisu.[12f)](#poznamky.poznamka-12f)

**§ 5**

**Kondicionalita**

(1) Poľnohospodár je povinný dodržiavať požiadavky hospodárenia[13)](#poznamky.poznamka-13) a normy dobrého poľnohospodárskeho a environmentálneho stavu pôdy, ktoré sú uvedené v [prílohe č. 2](#prilohy.priloha-priloha_c_2_k_nariadeniu_vlady_c_435_2022_z_z).

(2) Poľnohospodár s celkovou výmerou poľnohospodárskej plochy najviac 10 ha nahlásenej podľa osobitného predpisu[13a)](#poznamky.poznamka-13a) nepodlieha kontrole a zníženiu podpory podľa osobitného predpisu.[13b)](#poznamky.poznamka-13b)

**§ 6**

**Sociálna kondicionalita**

(1) Poľnohospodár je povinný dodržiavať požiadavky sociálnej kondicionality[[2]](#footnote-2)4).

**§ 7**

**Transpozičné ustanovenie**

Týmto nariadením vlády sa vykonávajú právne záväzné akty Európskej únie uvedené v [prílohe č. 3](#prilohy.priloha-priloha_c_3_k_nariadeniu_vlady_c_435_2022_z_z.oznacenie)

**§ 7a**

**Prechodné ustanovenie k úprave účinnej od 1. septembra 2024**

Podmienky poskytnutia podpory na základe žiadostí predložených v roku 2024 sa posudzujú podľa tohto nariadenia vlády v znení účinnom od 1. septembra 2024.

**§ 7b Prechodné ustanovenie k úpravám účinným od 1. januára 2025**

Podmienky poskytnutia podpory na základe žiadostí predložených v roku 2024 sa posudzujú podľa tohto nariadenia vlády v znení účinnom do 31. decembra 2024. **§ 8**

Toto nariadenie vlády nadobúda účinnosť 15. decembra 2022 okrem normy DPEP 7 Striedanie plodín na ornej pôde okrem plodín pestovaných pod vodou v prílohe č. 2, ktorá nadobúda účinnosť 1. januára 2024, a § 6 a normy DPEP 2 Ochrana mokradí a rašelinísk v prílohe č. 2, ktoré nadobúdajú účinnosť 1. januára 2025.

Eduard Heger v. r.

Príloha č. 1

k nariadeniu vlády č. 435/2022 Z. z.

Zoznam druhov rýchlorastúcich drevín a ich krížencov s uvedením maximálneho cyklu zberu

|  |  |  |
| --- | --- | --- |
| Názov rýchlorastúcej dreviny | | Maximálny cyklus zberu  (v rokoch) |
| Slovenský | Latinský |
| Breza previsnutá | *Betula pendula* | 8 |
| Čerešňa vtáčia | *Prunus avium* | 8 |
|  |  |  |
| Hrab obyčajný | *Carpinus betulus* | 8 |
| Jaseň štíhly | *Fraxinus excelsior* | 8 |
| Jaseň úzkolistý | *Fraxinus angustifolia* | 8 |
| Jelša lepkavá | *Alnus glutinosa Gaertn.* | 8 |
| Jelša sivá | *Alnus incana* | 8 |
| Jelša zelená | *Alnus viridis* | 8 |
| Topoľ biely | *Populus alba* | 8 |
| Topoľ čierny | *Populus nigra* | 10 |
| Topoľ osikový | *Populus tremula* | 8 |
| Topoľ sivý | *Populus x canescens* | 8 |
| Vŕba biela | *Salix alba* | 8 |
| Vŕba košikárska | *Salix viminalis* | 5 |
| Vŕba lykovcovitá | *Salix daphnoides* | 5 |
| Vŕba rakytová | *Salix caprea* | 8 |

Príloha č. 2

k nariadeniu vlády č. 435/2022 Z. z.

**ČASŤ A Normy dobrého poľnohospodárskeho a environmentálneho stavu pôdy**

|  |  |  |  |  |
| --- | --- | --- | --- | --- |
| Oblasť | Hlavná otázka |  | Požiadavky a normy | Podmienky |
| Klíma a  životné prostredie | Z  mena klímy    (  jej zmierňovanie a adaptácia na ňu  ) | DPEP 1 | Udržiavanie trvalého trávneho porastu na základe pomeru trvalého trávneho porastu k poľnohospodárskej ploche na vnútroštátnej, regionálnej, subregionálnej úrovni, na úrovni skupín podnikov alebo na úrovni podnikov v porovnaní s referenčným rokom 2018. Maximálne zníženie o 5 % v porovnaní s referenčným rokom. | Spätne zatrávniť poľnohospodársku plochu na základe rozhodnutia pôdohospodárskej platobnej agentúry v prípade, že dôjde k prekročeniu rozdielu referenčného pomeru a každoročného pomeru trvalého trávneho porastu k celkovej poľnohospodárskej ploche o viac ako 5 % v porovnaní s rokom 2018. |
| DPEP 2 | Ochrana mokradí a rašelinísk | Dodržiavať zákaz poškodzovania a znižovania plochy mokradí alebo rašelinísk zasypaním, odvodňovaním, vypaľovaním vegetácie, ťažbou tŕstia, rašeliny, bahna alebo iného riečneho materiálu, rekultiváciou alebo úpravou mokradí alebo rašelinísk, navážaním anorganického alebo organického materiálu do mokradí alebo rašelinísk, spevňovaním mokradí alebo rašelinísk, výrubom stromov, odstraňovaním druhov viazaných na mokrade alebo rašeliniská bez súhlasu podľa osobitného predpisu.15)  Na rašeliniskách nachádzajúcich sa na ornej pôde možno vykonávať orbu alebo iné obrábanie pôdy najviac do hĺbky 20 cm.  Dodržiavať zákaz rozorávania plôch trvalých trávnych porastov, na ktorých sa nachádzajú mokrade alebo rašeliniská a zákaz premeny tejto plochy na ornú pôdu. Možno vykonať iba nevyhnutnú obnovu plôch rašelinísk spôsobom plytkého obrábania pôdy bez obracania pôdy. Na plochách trvalých trávnych porastov, na ktorých sa nachádzajú mokrade alebo rašeliniská, dodržiavať zákaz používania priemyselných hnojív a prípravkov na ochranu rastlín. |
| DPEP 3 | Zákaz vypaľovania strnísk na ornej pôde, ak nie je dôvodom zabezpečenie zdravia rastlín | Dodržiavať zákaz vypaľovania strniska na poľnohospodárskej ploche orná pôda s výnimkou vypaľovania strniska nariadeného z rastlinolekárskych dôvodov. |
| V  oda | DPEP 4 | Vytvorenie nárazníkových zón pozdĺž vodných tokov | Dodržiavať zákaz používania pesticídov a hnojív na poľnohospodárskej ploche v nárazníkových zónach pozdĺž útvarov vodných tokov vo vzdialenosti troch metrov od brehovej čiary alebo zátopovej čiary. Uvedená vzdialenosť sa nevzťahuje na poľnohospodárske plochy pozdĺž útvarov vodných tokov vo vymedzených oblastiach podľa osobitného predpisu.16) |

Strana6

ZbierkazákonovSlovenskejrepubliky

**Prílohač. 2**

**k nariadeniuvládyč. 435/2022Z. z.**

DynamicResources\a3e71696-ac38-4c78-b231-9a9fc2d7ef67\_1.pdf

1. § 2 písm. u) zákona č. 136/2000 Z. z. o hnojivách v znení zákona č. 242/2022 Z. z.

|  |  |  |  |  |
| --- | --- | --- | --- | --- |
|  | P  ôda    (  ochrana a kvalita  ) | DPEP 5 | Riadenie obrábania pôdy, zníženie rizika degradácie a erózie pôdy vrátane zohľadnenia sklonu svahov | Na diele poľnohospodárskej plochy orná pôda a plocha s trvalými plodinami  1. na silne ohrozených plochách vodnou eróziou   1. nepestovať plodiny s nízkou protieróznou schopnosťou, 2. plodiny s vyššou protieróznou schopnosťou pestovať len s uplatňovaním protieróznych agrotechnických opatrení, 3. na mierne ohrozených plochách vodnou eróziou pestovať plodiny s nízkou protieróznou schopnosťou len s uplatňovaním protieróznych agrotechnických opatrení, 4. na ohrozených plochách veternou eróziou uplatňovať opatrenia na zabránenie, alebo minimalizáciu pôsobenia veternej erózie.   Tieto podmienky sa nevťahujú na poľnohospodársku plochu na ktorej sa vykonáva opatrenie reštrukturalizácia vinohradu alebo konverzia vinohradu.[[3]](#footnote-3)6a). |
| DPEP 6 | Minimálne pokrytie pôdy, aby nebola pôda počas najcitlivejších období ponechaná bez porastu | Na poľnohospodárskej ploche orná pôda a plocha s trvalými  plodinami v období od 1. júna do 15. októbra zabezpečiť najmenej 80 %-né vegetačné pokrytie ornej pôdy a najmenej 50 %-né vegetačné  pokrytie medziradia a manipulačných plôch na ploche s trvalými  plodinami; toto obdobie sa nepoužije v prípade zabezpečenia  následnej plodiny do štyroch týždňov od odstránenia vegetačného  pokrytia.  Spôsoby vegetačného pokrytia na poľnohospodárskej ploche v  období od 1. júna do 15. októbra:  - založenie porastu ozimných plodín,  - ponechanie strniska po zbere plodiny,  - úprava pôdy podmietkou strniska a jeho ponechaním bez orby, ak  na poľnohospodárskej ploche nezostane nepokrytá pôda,  - podrývanie pôdy so zachovaním rastlinných zvyškov na povrchu  pôdy,  - osiatie medziplodiny po zbere hlavnej plodiny,  - využitie pestovaných plodín,  - ponechanie pôdy úhorom s porastom.  Na poľnohospodárskej ploche orná pôda so sklonom nad 12° v období  od 1. novembra do 1. marca zabezpečiť 100 %-né vegetačné pokrytie; toto obdobie sa nepoužije v prípade zabezpečenia následnej  plodiny do štyroch týždňov od odstránenia vegetačného pokrytia.  Na zabezpečenie minimálneho vegetačného pokrytia na poľnohospodárskej ploche orná  pôda v období od 1. novembra do 1. marca so sklonom nad 12° vykonať najmenej jedno  z pôdoochranných opatrení:  - využitie pestovaných plodín, ozimných plodín alebo viacročných krmovín; medziplodinové systémy využívajú pôdoochranný účinok ozimných medziplodín, strniskových medziplodín a jednoročných podsevov v porastoch širokoriadkových plodín, pričom niektoré strniskové medziplodiny a podsevové kultúry sú zaraďované aj  do skupiny medziplodín na zelené hnojenie alebo mulčovacích medziplodín,  - využitie zvyškov poľnohospodárskych plodín ponechaných na ploche až do založenia  porastu jarnej plodiny (pozberové zvyšky),  - využitie strniska po zbere plodiny alebo podmietnutého strniska, ak na poľnohospodárskej ploche nezostane nepokrytá pôda,  - rastlinný mulč,  - podrývanie pôdy so zachovaním rastlinných zvyškov na povrchu pôdy,  - využitie pôdy ležiacej úhorom, ktorá musí byť pokrytá strniskom alebo zeleným porastom (zelený úhor).  Tieto podmienky sa nevzťahujú na poľnohospodársku plochu, na ktorej sa vykonáva opatrenie reštrukturalizácia vinohradu alebo konverzia vinohradu.16a). |

ZbierkazákonovSlovenskejrepubliky

Strana7

|  |  |  |  |  |
| --- | --- | --- | --- | --- |
|  |  | DPEP 7 | Striedanie plodín na ornej pôde, okrem plodín pestovaných pod vodou | Na poľnohospodárskej ploche orná pôda, okrem plôch viacročných plodín, tráv a iných bylinných krmovín a pôdy ležiacej úhorom dodržiavať povinnosť:  a) striedania tej istej plodiny na tej istej ploche počas dvoch po sebe nasledujúcich rokov; v prípade zaradenia medziplodiny v období najneskôr od 1. novembra do výsevu jarných plodín v nasledujúcom roku alebo do výsevu následnej plodiny, možno pestovať tú istú plodinu na tej istej poľnohospodárskej ploche aj druhý rok a v prípade plodín jesenného zberu možno výsev vykonať aj po zbere týchto plodín po 1. novembri, ak vzhľadom na nepriaznivé klimatické podmienky nemožno vykonať výsev v určenom termíne, poľnohospodár vykoná výsev bezodkladne potom, čo pominuli nepriaznivé klimatické podmienky a povinnosť striedania tej istej plodiny na tej istej ploche počas dvoch po sebe nasledujúcich rokov sa uplatní v treťom roku,  b) diverzifikácie plodín na poľnohospodárskej ploche podniku orná pôda s celkovou výmerou od 10 do 30 ha spôsobom pestovania aspoň dvoch rôznych plodín; hlavná plodina nesmie pokrývať viac ako 75 % výmery tejto ornej pôdy, alebo   1. diverzifikácie plodín na poľnohospodárskej ploche podniku orná pôda s celkovou výmerou ornej pôdy viac ako 30 ha spôsobom pestovania aspoň troch rôznych plodín; hlavná plodina nesmie pokrývať viac ako 75 % výmery tejto ornej pôdy a dve hlavné plodiny spoločne nesmú pokrývať viac ako 95 % výmery tejto ornej pôdy.“.     Táto podmienka neplatí, ak   1. sa viac ako 75 % ornej pôdy využíva na pestovanie tráv alebo iných bylinných krmovín, ponecháva sa úhorom, využíva sa na pestovanie bôbovitých plodín alebo je predmetom kombinácie týchto využití, 2. viac ako 75 % poľnohospodárskej plochy, na ktorú možno poskytnúť podporu, tvoria trvalé trávne porasty, využíva sa na pestovanie tráv alebo iných bylinných krmovín alebo na pestovanie plodín pod vodou počas významnej časti roka, alebo počas významnej časti vegetačného cyklu, alebo je predmetom kombinácie týchto využití, alebo c) predstavuje veľkosť ornej pôdy do 10 hektárov.   Poľnohospodár certifikovaný podľa osobitného predpisu17) sa považuje za poľnohospodára, ktorý spĺňa túto normu DPEP. |
| DPEP 8 |  | Povinnosť na poľnohospodárskej ploche |

1. Nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (Ú. v. EÚ L 150, 14. 6. 2018) v platnom znení.

Strana8

ZbierkazákonovSlovenskejrepubliky

ZbierkazákonovSlovenskejrepubliky

Strana9

|  |  |  |  |  |
| --- | --- | --- | --- | --- |
|  |  |  | Zachovanie chránených krajinných prvkov  Zákaz strihania živých plotov a stromov počas obdobia reprodukcie vtáctva a obdobia hniezdenia  Opatrenia na zabránenie šíreniu inváznych rastlinných druhov | a) dodržiavať zákaz odstraňovania alebo narušovania chránených krajinných prvkov,   1. dodržiavať zákaz strihania živých plotov a stromov počas obdobia reprodukcie vtáctva a obdobia hniezdenia; obdobím reprodukcie vtáctva a obdobím hniezdenia je obdobie od 1. apríla do 30. septembra.   Zoznam chránených krajinných prvkov: živé ploty, skupina drevín, samostatne stojací strom, stromoradie, terasa (vrátane okrajových svahov), malá mokraď, medza a skupina stromov na trvalých trávnych porastoch. |

|  |  |  |  |  |
| --- | --- | --- | --- | --- |
|  |  | DPEP 9 | Zákaz konverzie alebo orania trvalého trávneho porastu označeného ako citlivý z hľadiska životného prostredia v oblastiach podľa osobitného predpisu19) | Dodržiavať zákaz zmeny druhu poľnohospodárskej plochy trvalý trávny porast, nachádzajúci sa vo vymedzenej oblasti podľa osobitného predpisu,20) na iný druh poľnohospodárskej plochy a zákaz orby. |

Použitá skratka:

DPEP = Dobré poľnohospodárske a environmentálne podmienky

1. § 28 zákona č. 543/2002 Z. z. v znení neskorších predpisov.
2. § 26 a 27 zákona č. 543/2002 Z. z. v znení neskorších predpisov.

**ČASŤ B Vymedzenie požiadaviek pre potreby DPEP 5 a DPEP 8**

Na účel plnenia normy dobrého poľnohospodárskeho a environmentálneho stavu pôdy DPEP 5 týkajúcej sa riadenia obrábania pôdy, zníženie rizika degradácie a erózie pôdy vrátane zohľadnenia sklonu svahov a normy dobrého poľnohospodárskeho a environmentálneho stavu pôdy DPEP 8 sa stanovujú tieto požiadavky:

1. Na plochách ohrozených veternou eróziou (vysoká až extrémna erózia) sa musí vykonať najmenej jedno z pôdoochranných opatrení: a) použitie pôdoochrannej agrotechniky,
   1. mulčovanie pôdy a ponechanie strniska,
   2. úprava štruktúry pôdy,
   3. pásové pestovanie plodín,

ZbierkazákonovSlovenskejrepubliky

* 1. ochranné lesné pásy (vetrolamy).

1. Šírka živých plotov alebo stromov v rade nesmie byť menšia ako 1 m a väčšia ako 30 m. V prípade samostatne stojacich stromov, priemer koruny samostatne stojaceho stromu nesmie byť menší ako 4 m.
2. Skupinou drevín sa rozumie porast tvorený najmenej z troch drevín, ktoré tvoria stromy a kry s výmerou do 0,3 ha. Skupina drevín musí byť spojená prekrývajúcimi sa korunami drevín. Stromy v rámci skupiny drevín musia byť spojené prekrývajúcimi sa korunami a ich skupina nesmie presahovať výmeru 0,1 ha.
3. Terasou sa rozumie súvislý líniový prvok na svahu nachádzajúci sa na ornej pôde, ktorý slúži na znižovanie vodnej a veternej erózie. Súčasťou terasy môže byť bylinná, krovinová a stromová etáž vrátane múrikov a valov z naukladaných kameňov.
4. Malou mokraďou sa rozumie mokraď, ktorá má prírodnú hodnotu so zreteľom na význam prírodných mokradí z hľadiska ochrany biotopov a druhov. Výmera plochy malej mokrade nesmie byť menšia ako 0,1 ha a väčšia ako 0,3 ha.
5. Medza môže byť tvorená bylinnou, krovinovou alebo stromovou vegetáciou. Šírka medze nesmie byť menšia ako 1 m a väčšia ako 20 m.
6. Skupinou stromov na trvalých trávnych porastoch sa rozumie porast tvorený najmenej tromi stromami s maximálnou výmerou do 1000 m2 rastúci na trvalom trávnom poraste, ktorý prispieva k ekologickej stabilite krajiny a ekosystémovej a druhovej biodiverzite a tvorí prirodzený úkryt pre zvieratá. Stromy v skupine na trvalých trávnych porastoch musia byť spojené prekrývajúcimi sa korunami a ich skupina nesmie presahovať výmeru 0,1 ha.















Príloha č. 3

k nariadeniu vlády č. 435/2022 Z. z.

ZOZNAM VYKONÁVANÝCH PRÁVNE ZÁVÄZNÝCH AKTOV EURÓPSKEJ ÚNIE

1. Nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6. 12. 2021) v znení

– delegovaného nariadenia Komisie (EÚ) 2022/126 zo 7. decembra 2021 (Ú. v. EÚ L 20, 31. 1. 2022),

– delegovaného nariadenia Komisie (EÚ) 2022/648 z 15. februára 2022 (Ú. v. EÚ L 119, 21. 4. 2022).

2. Nariadenie Európskeho parlamentu a Rady (EÚ) 2024/1468 zo 14. mája 2024, ktorým sa menia nariadenia (EÚ) 2021/2115 a (EÚ) 2021/2116, pokiaľ ide o normy dobrého poľnohospodárskeho a environmentálneho stavu, režimy v záujme klímy, životného prostredia a dobrých životných podmienok zvierat, zmeny strategických plánov SPP, preskúmanie strategických plánov SPP a výnimky z kontrol a zo sankcií (Ú. v. EÚ L, 2024/1468, 24. 5. 2024).

1) Príloha I k Zmluve o fungovaní Európskej únie (Ú. v. EÚ C 202, 7. 6. 2016).

2) Čl. 5 písm. a) nariadenia Európskeho parlamentu a Rady (EÚ) č. 1379/2013 z 11. decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000 (Ú. v. EÚ L 354, 28. 12. 2013) v platnom znení.

3) [§ 10 ods. 1 písm. u)](https://www.slov-lex.sk/pravne-predpisy/SK/ZZ/2017/280/" \l "paragraf-10.odsek-1.pismeno-u) zákona č. [280/2017 Z. z.](https://www.slov-lex.sk/pravne-predpisy/SK/ZZ/2017/280/) o poskytovaní podpory a dotácie v pôdohospodárstve a rozvoji vidieka a o zmene zákona č. [292/2014 Z. z.](https://www.slov-lex.sk/pravne-predpisy/SK/ZZ/2014/292/) o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.

4) [§ 3 písm. h)](https://www.slov-lex.sk/pravne-predpisy/SK/ZZ/2017/280/" \l "paragraf-3.odsek-1.pismeno-h) zákona č. [280/2017 Z. z.](https://www.slov-lex.sk/pravne-predpisy/SK/ZZ/2017/280/)

5) Čl. 70, 71 a 72 nariadenia Európskeho parlamentu a Rady (EÚ) č. 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6. 12. 2021) v platnom znení.

6) Čl. 31, čl. 70 a norma GAEC 8 uvedená v prílohe III nariadenia (EÚ) 2021/2115 v platnom znení.

Čl. 28 nariadenia Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20. 12. 2013) v platnom znení.

6a) [§ 43 ods. 3](https://www.slov-lex.sk/pravne-predpisy/SK/ZZ/2023/3/" \l "paragraf-43.odsek-3) nariadenia vlády Slovenskej republiky č. [3/2023 Z. z.](https://www.slov-lex.sk/pravne-predpisy/SK/ZZ/2023/3/), ktorým sa ustanovujú pravidlá poskytovania podpory na neprojektové opatrenia Strategického plánu spoločnej poľnohospodárskej politiky v znení nariadenia vlády Slovenskej republiky č. [407/2023 Z. z.](https://www.slov-lex.sk/pravne-predpisy/SK/ZZ/2023/407/)

7) [§ 19 ods. 1](https://www.slov-lex.sk/pravne-predpisy/SK/ZZ/2007/39/" \l "paragraf-19.odsek-1) a [2 zákona č. 39/2007 Z. z.](https://www.slov-lex.sk/pravne-predpisy/SK/ZZ/2007/39/#paragraf-19.odsek-2) o veterinárnej starostlivosti v znení neskorších predpisov.

8) [Príloha č. 3](https://www.slov-lex.sk/pravne-predpisy/SK/ZZ/2023/3/" \l "prilohy.priloha-priloha_c_3_k_nariadeniu_vlady_c_3_2023_z_z) nariadenia vlády Slovenskej republiky č. [3/2023 Z. z.](https://www.slov-lex.sk/pravne-predpisy/SK/ZZ/2023/3/) v znení nariadenia vlády Slovenskej republiky č. [407/2023 Z. z.](https://www.slov-lex.sk/pravne-predpisy/SK/ZZ/2023/407/)

9) Čl. 3 ods. 1 nariadenia (EÚ) 2021/2115 v platnom znení.

10) Napríklad [§ 13 zákona č. 543/2002 Z. z.](https://www.slov-lex.sk/pravne-predpisy/SK/ZZ/2002/543/#paragraf-13) o ochrane prírody a krajiny v znení neskorších predpisov, čl. 70 až 72 nariadenia (EÚ) 2021/2115 v platnom znení.

10a) [§ 1 ods. 1](https://www.slov-lex.sk/pravne-predpisy/SK/ZZ/2019/449/" \l "paragraf-1.odsek-1) nariadenia vlády Slovenskej republiky č. [449/2019 Z. z.](https://www.slov-lex.sk/pravne-predpisy/SK/ZZ/2019/449/), ktorým sa vydáva zoznam inváznych nepôvodných druhov vzbudzujúcich obavy Slovenskej republiky.

10b) § 18 nariadenia vlády Slovenskej republiky č. 436/2022 Z. z., ktorým sa ustanovujú pravidlá poskytovania podpory v poľnohospodárstve formou priamych platieb v znení nariadenia vlády Slovenskej republiky č. .../2024 Z. z.

§ 29 ods. 2 písm. d) a k) a § 32 ods. 2 písm. b) nariadenia vlády Slovenskej republiky č. 3/2023 Z. z. v znení nariadenia vlády Slovenskej republiky č. 407/2023 Z. z.

10c) § 19 ods. 3 nariadenia vlády Slovenskej republiky č. 436/2022 Z. z., ktorým sa ustanovujú pravidlá poskytovania podpory v poľnohospodárstve formou priamych platieb v znení nariadenia vlády Slovenskej republiky č. .../2024 Z. z.

11) [§ 54 zákona č. 543/2002 Z. z.](https://www.slov-lex.sk/pravne-predpisy/SK/ZZ/2002/543/" \l "paragraf-54) v znení neskorších predpisov.

12) Čl. 4 ods. 5 nariadenia (EÚ) 2021/2115 v platnom znení.

12a) [§ 2 písm. h)](https://www.slov-lex.sk/pravne-predpisy/SK/ZZ/2005/326/" \l "paragraf-2.pismeno-h), [m)](https://www.slov-lex.sk/pravne-predpisy/SK/ZZ/2005/326/#paragraf-2.pismeno-m) a [o)](https://www.slov-lex.sk/pravne-predpisy/SK/ZZ/2005/326/#paragraf-2.pismeno-o) zákona č. [326/2005 Z. z.](https://www.slov-lex.sk/pravne-predpisy/SK/ZZ/2005/326/) o lesoch.

12b) [§ 2 ods. 1](https://www.slov-lex.sk/pravne-predpisy/SK/ZZ/2002/543/" \l "paragraf-2.odsek-1) zákona č. [543/2002 Z. z.](https://www.slov-lex.sk/pravne-predpisy/SK/ZZ/2002/543/) v znení neskorších predpisov.

12ba) Čl. 3 druhý bod nariadenia (EÚ) 2021/2115 v platnom znení.

12c) [§ 1 písm. g)](https://www.slov-lex.sk/pravne-predpisy/SK/ZZ/2022/436/" \l "paragraf-1.odsek-1.pismeno-g) a [h)](https://www.slov-lex.sk/pravne-predpisy/SK/ZZ/2022/436/#paragraf-1.odsek-1.pismeno-h) nariadenia vlády Slovenskej republiky č. [436/2022 Z. z.](https://www.slov-lex.sk/pravne-predpisy/SK/ZZ/2022/436/)

12d) [§ 1 písm. f)](https://www.slov-lex.sk/pravne-predpisy/SK/ZZ/2022/436/" \l "paragraf-1.odsek-1.pismeno-f), [i) až l)](https://www.slov-lex.sk/pravne-predpisy/SK/ZZ/2022/436/#paragraf-1.odsek-1.pismeno-i) nariadenia vlády Slovenskej republiky č. [436/2022 Z. z.](https://www.slov-lex.sk/pravne-predpisy/SK/ZZ/2022/436/)

12e) [Príloha č. 3 písmená C a H](https://www.slov-lex.sk/pravne-predpisy/SK/ZZ/2022/287/" \l "prilohy.priloha-priloha_c_3_k_vyhlaske_c_287_2022_z_z) vyhlášky Ministerstva školstva, vedy, výskumu a športu Slovenskej republiky č. [287/2022 Z. z.](https://www.slov-lex.sk/pravne-predpisy/SK/ZZ/2022/287/) o sústave odborov vzdelávania pre stredné školy a o vecnej pôsobnosti k odborom vzdelávania.

12f) § 6 ods. 3 písm. d) a § 7 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení neskorších predpisov.

13) Príloha III nariadenia EÚ 2021/2115 v platnom znení.

14) Príloha IV nariadenia EÚ 2021/2115 v platnom znení.

1. [↑](#footnote-ref-1)
2. 4) Príloha IV nariadenia EÚ 2021/2115 v platnom znení. [↑](#footnote-ref-2)
3. 6a) § 3 ods. 1 nariadenia vlády Slovenskej republiky č. 91/2024 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky v sektore vinohradníctva a vinárstva.“. [↑](#footnote-ref-3)